16/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 309/2010

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: L. M. T. S. a C. S. O Bosque – Rúa dos Templarios. Situación: concellos de Oleiros, Cambre e Culleredo. Características Técnicas: Liña eléctrica de media tensión subterránea a 15/20 kV, de 4.574 m de lonxitude en condutor RHZ1 de 240 mm 2 Al, coa orixe na subestación de San Marcos e final no C. S. de O Bosque proxectado. Liña de media tensión subterránea a 15/20 kV de 122 m de lonxitude en condutor RHZ1 de 240 mm 2 Al, coa orixe e final na L. M. T. S. existente de subestación San Marcos a C. T. Fonteculler, pasando polo C. S. tipo 3L en zona dos templarios. Liña eléctrica de media tensión subterránea a 15/20 kV, de 2.667 m de lonxitude en condutor RHZ1 de 240 mm 2 Al, coa orixe no C. S. rúa dos Templarios e final no C. S. de O Bosque. Centros de seccionamento prefabricados en rúa dos Templarios e O Bosque. Concellos de Oleiros, Cambre e Culleredo. Resultan os seguintes feitos: Mediante acordo de data 21 de xaneiro de 2011, do Departamento Territorial da Consellería de Economía e Industria de A Coruña sométese a información pública o proxecto da instalación eléctrica. Sendo publicado no DOG n° 3.610 de data 2 de marzo de 2011 e no BOP de A Coruña n° 54 de data 9 de febreiro de 2011 Asemade con data 21 de xaneiro de 2011 remitíronse separatas técnicas do proxecto ós organismos afectados, para que estableceran os condicionados técnicos que estimaran oportunos e presten a súa conformidade ou oposición a autorización solicitada. Recíbense nesta Xefatura Territorial escritos de condicionado ás separatas do proxecto, por parte do Concello de Culleredo, ADIF, Ministerio de Medio Ambiente (Demarcación de Costas en Galicia), Departamento Territorial da Consellería de Medio Ambiente, Territorio e Infraestruturas (Servizo de Estradas), Ministerio de Fomento (Demarcación de Estradas de Estado en Galicia), que foron trasladados a Unión Fenosa Distribución SA (UFD), sendo aceptados por dita empresa. O concello de Oleiros emite condicionado a separata condicionado a execución conxunta da instalación proxectada xunto co soterramento da rede de baixa tensión existente, eliminando os apoios, foi trasladado a empresa a cal indica que a mencionada instalación a que se refire o concello non forma parte do obxecto deste proxecto, e indica que acepta o resto do condicionante dado que a canalizacións precisas en esta rúa xa existen. Deuse traslado desta contestación o Concello. Con data 9/5/2011 recíbese neste Xefatura Territorial novo escrito do Concello de Oleiros manifestando a súa desconformidade e a súa negativa o outorgamento da licenza municipal se na separata non se recolle a eliminación dos apoios da rede eléctrica situada na rúa A Seara, trasladase de novo a empresa. Con data 2/6/2011 recíbese contestación da empresa a cal indica que a instalación a que fai referencia o Concello e unha rede de baixa tensión aérea existente por unha das rúas afectadas pola instalación proxectada que non garda relación algunha co obxecto deste expediente, e indica que a canalización na rúa é existente. Fundamentos de dereito. A Xefatura Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuidas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Con relación o condicionado presentado polo concello de Oleiros, cabe dicir que as instalacións a que fai referencia non son obxecto deste proxecto. De acordo co que antecede e no exercicio das competencias atribuídas Resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 28 de xullo de 2011 Tristana Moraleja Gómez Xefa territorial da Coruña